กระชับสัมพันธ์ เรื่องควรรู้เพิ่มเติม เผยความรู้สึกให้เธอรู้ พัฒนาตนเอง การเป็นเพื่อน
คุณต้องรู้จักสร้างบรรยากาศแห่งความเชื่อใจ จงทำตัวให้มีความน่าไว้ใจก่อนจะขอเธอเดท อย่าให้เธอเห็นคุณจีบหรือใช้เวลาส่วนใหญ่หมดไปกับสาวๆ คนอื่น บอกความลับของคุณให้เธอฟัง และหากเธอบอกความลับของเธอ คุณควรเหยียบไว้ให้มั่น อย่าตัดสินหรือหัวเราะต่อความลับใดๆ ของเธอ เธอย่อมที่จะรู้สึกว่าสามารถเล่าให้คุณฟังได้ทุกเรื่อง หากคุณต้องการเริ่มทำให้เธอมีใจให้คุณอย่างจริงจังบ้าง คุณก็จำเป็นต้องหาเวลาสองต่อสอง ซึ่งคุณทั้งคู่สามารถจดจ่อในตัวกันและกันได้ ลองชวนเธอไปทำกิจกรรมส่วนตัวของคุณ ในฐานะเพื่อนคนนึง ไม่ใช่การออกเดท หรือจะชวนเธอมาบ้านหรือที่พักของคุณ (ดูหนังเรื่องที่เธอไม่เคยดู หรือเล่นเกมส์ที่เธอไม่เคยเล่นก็ได้) เธอย่อมจะรู้สึกดีเวลาที่ได้อยู่กับคุณ ทำให้เธอรู้สึกเป็นคนสำคัญและรู้สึกดีกับตนเอง กล่าวชม อย่าทำให้เธอรู้สึกแย่ และพยายามสนับสนุนให้เธอทำในสิ่งที่ต้องการ บอกให้เธอรู้ว่าเธอทำเรื่องใดได้ยอดเยี่ยม แม้ว่าอาจเป็นเพียงเรื่องเล็กๆ อย่างการช่วยเหลือใครบางคน. เหตุผลหนึ่งที่ว่า ทำไมหลายคนจึงลังเลในการไปออกเดท ก็เป็นเพราะว่าเขาหรือเธอกลัวว่าตนเองจะสูญเสียความเป็นตัวเองไป พวกเขามักคิดว่าจะต้องสูญเสียช่วงเวลาอันเป็นอิสระและเพื่อนฝูงไป รวมถึงกลัวว่าคนอื่นจะมองพวกเขาเปลี่ยนไปด้วย พยายามเว้นระยะห่างกับเธอ และทำตัวให้แตกต่างจากคนอื่น โดยบอกเธอว่าไม่จำเป็นต้องกลัวในเรื่องเหล่านั้น จงหากิจกรรมที่คุณสามารถทำอย่างมีความสุขได้โดยลำพัง และช่วยเธอหากิจกรรมดังกล่าวสำหรับเธอเองด้วย ไม่ใช่ทุกคนหรอกที่จะเก่งในการชวนหญิงเที่ยว หากคุณกลัวที่จะเอ่ยปากชวนเธอเพราะไม่รู้จะพูดอย่างไรล่ะก็ อย่ากังวล มันไม่อยากเหมือนที่เห็นหรอก ความมั่นใจเป็นสิ่งสำคัญจริงๆ เมื่อต้องจัดการเรื่องคนที่คุณแอบชอบ มันเป็นคุณสมบัติที่น่าดึงดูดสำหรับแทบทุกคน และเป็นทักษะที่คุณต้องเชี่ยวชาญ หากต้องการที่จะจีบสาวติด หากคุณต้องการให้ผู้หญิงมีความรู้สึกพัฒนาไปอีกระดับสำหรับคุณ มันมักจะตัดสินกันที่ระดับความเชี่ยวชาญในการสนทนาของคุณ พยายามฝึกการเปิดและประคับประคองบทสนทนากับสาวๆ ให้เก่งกว่าเดิม เพื่อให้เธอต้องการใช้ชีวิตอยู่กับคุณมากขึ้น คุณไม่จำเป็นต้องเริ่มโรแมนติคกับเธอทันทีก็ได้ ทดสอบปฏิกิริยาของเธอด้วยการเอ่ยชม และเข้าหาเธอด้วยวิธีการแบบ "เราชอบเธอ" หากเธอยิ้ม หน้าแดง เขินอายนิดๆ หรือตอบกลับด้วยคำพูดลักษณะเดียวกัน ก็แสดงว่าเธอเริ่มตอบสนองไปในทางเดียวกับคุณแล้ว   รับฟังเธอ: "ไหนลองเล่าให้เราฟังหน่อยว่าวันนี้เป็นไงบ้าง" ให้ของขวัญหรือของที่ระลึก: "เราไปเจอของขวัญที่ทำให้นึกถึงหน้าเธอขึ้นมา" ยอมสละเวลาไปพบหน้าเธอ แม้เพียงชั่วครู่ชั่วยาม "พอดีเราต้องผ่านไปแถวบ้านเธอคืนนี้ อยากออกมาจิบกาแฟกันสักหน่อยมั้ย" เมื่อคุณพร้อมที่จะเผยความรู้สึกให้เธอรู้ อย่าทำในจังหวะที่มีผู้คนรายล้อมมากมาย อาจจะทำให้เธอรู้สึกอึดอัด เหมือนถูกมัดมือชก และอาจตอบในแบบที่ขัดกับความรู้สึกที่แท้จริงของเธอ จงพาเธอไปยังสถานที่เงียบๆ เหมาะๆ เพื่อให้มั่นใจว่าเธอผ่อนคลายตอนที่คุณกำลังจะบอกความในใจ  "เออนี่ เรามีอะไรจะถามเธอเป็นการส่วนตัว เธอพอมีเวลาสักนิดมั้ย" "ไปเดินเล่นกันดีกว่า เรามีอะไรอยากจะบอกให้โล่งใจสักหน่อย" "เออนี่ ______เราขอยืมตัวเธอไปแป๊บนึงนะ" ทำให้เธอตระหนักว่า คุณรู้สึกสนุกที่ได้ใช้เวลาร่วมกับเธอ และรู้สึกดีที่มีเธออยู่เคียงข้าง พูดให้กระชับเข้าไว้ เพื่อจะได้เข้าเรื่องโดยเร็ว  "เธอรู้ตัวใช่มั้ยว่า ตัวเองดูดี แบบซูเปอร์สตาร์เลยมั้ง" "เรามีความสุขมากที่ได้มาทำความรู้จักกับเธอในปีนี้" "รู้มั้ย เราเล่าเรื่องของเราให้เธอฟังได้ทุกเรื่องเลยนะ เธอเป็นเพื่อนที่ดีมาก" นี่คือส่วนที่ยากที่สุด แต่หากคุณสูดลมหายใจลึกๆ นับหนึ่งถึงสามในใจ และผ่อนลมหายใจออกมา คุณจะรู้สึกดีขึ้น ตราบใดที่คำพูดออกมาจากหัวใจคุณ คุณก็ควรจะภูมิใจในความกล้าของตัวเอง  "เราชอบเธอนะ" "เราแค่อยากให้เธอรู้ว่า เราชอบเธอ" "เราเสแสร้งว่า ไม่ได้รู้สึกอะไรกับเธอต่อไปไม่ได้อีกแล้ว เธอน่ารักเกินกว่าที่เราจะไม่คิดเกินเลย" "เราชอบที่จะเป็นเพื่อนกับเธอ แต่เราอยากให้เธอเป็นมากกว่าเพื่อน" เธออาจจะอยากถอยห่าง หลังจากที่ได้ยินคุณเปิดเผยความรู้สึก และอยากที่จะมีเวลาใคร่ครวญความรู้สึกตัวเองบ้าง จงให้เวลาแก่เธอ  "เธอไม่จำเป็นต้องรู้สึกกับเรา เหมือนที่เรารู้สึกกับเธอหรอก เราแค่ต้องการจะบอกว่า เราชอบเธอมากจริงๆ" "เราไม่อยากให้เธอรู้สึกอึดอัดหรือกดดันนะ เราแค่อยากให้เธอรู้ว่า เรารู้สึกยังไง" "เรารู้ว่า นี่อาจดูกะทันหันเกินไป เรามีเวลาคิดเรื่องนี้มานานมากกว่าเธอ แต่เราก็จะอยู่ตรงนี้เสมอ หากเธอมีอะไรจะพูดเกี่ยวกับเรื่องนี้" เตรียมนึกวันและเวลาที่ต้องการจะเดทไว้ล่วงหน้าด้วย หากเธอตกลงเป็นมากกว่าเพื่อน จงทำให้มันดู "เป็นทางการ" สักหน่อย โดยชวนเธอไปท่องราตรีอย่างมีระดับ  "เรามีความสุขจังเลยเวลาที่อยู่กับเธอ เราแค่อยากมีโอกาสทำให้เธอมีความสุขบ้าง เหมือนที่เธอทำเพื่อเรา ขอโอกาสให้เราได้พาเธอไปดินเนอร์วันศุกร์นี้ได้มั้ย" "เราจะรู้สึกเป็นเกียรติมาก หากเธอให้โอกาสเราได้รู้จักเธอมากขึ้น เธอจะเต็มใจไปงานเทศกาลคนรักเกมส์กับเราในสุดสัปดาห์นี้หรือเปล่า" "เออนี่ เรามีตั๋วไปดูฟุตบอลสุดสัปดาห์นี้ เราจะดีใจมากเลยถ้าเธอไปกับเราด้วย พวกเราจะได้มีเวลาคุยทำความรู้จักกันมากขึ้นไง" ลูกเล่นหรือบทพูดที่เอามาจากภาพยนตร์ทั้งหมด ไม่ได้ผลหรอกในชีวิตจริง จงเป็นตัวของตัวเองและทำให้เรียบง่ายเข้าไว้ นั่นคือทั้งหมดที่จำเป็นในการบอกความรู้สึกของคุณออกไปแล้ว สิ่งที่ ไม่ควร ทำหรือพูด รวมถึง:  "เรารักเธอ" มันยังเร็วเกินไปสำหรับคำนี้ โดยเฉพาะอย่ายิ่ง หากเธอเพิ่งจะมารู้ไม่นานนี้ว่า คุณแอบชอบเธออยู่ "เราไม่อยากเป็นเพื่อนกับเธอหรอก ถ้าออกเดทกันไม่ได้" ประโยคแบบนี้เป็นเหมือนการมัดมือชกอีกฝ่าย ซึ่งจะทำให้เธอรู้สึกแย่ ไม่เหมาะสำหรับแผนการทำเรื่องโรแมนติคเท่าไร "เราหลงใหลในตัวเธอมานานหลายเดือนแล้ว" พยายามทำให้ดูเป็นกันเอง และซีเรียสน้อยกว่านี้ ดีกว่า คุณต้องทำให้เธอรู้สึกสบายใจและปลอดภัย ไม่ใช่ถาโถมใส่ตูมเดียวแบบนี้ "เราชอบเธอราวกับผึ้งชอบน้ำผึ้ง ดุจดั่งสายลมที่โชยผ่านทะเล และ...." พยายามพูดแบบธรรมดาและตรงไปตรงมาให้มากกว่านี้ หากเธอยังปฏิเสธ ก็ไม่ใช่จุดจบของโลกสักหน่อย คุณอาจจะรู้สึกเสียใจ แต่อีกหน่อยก็จะมีคนใหม่ให้เลือกเอง คุณคงไม่อยากจะฝืนบังคับความรู้สึกหรือทำให้เธอฝืนใจเป็นแฟนคุณหรอก คุณคู่ควรกับคนที่ชอบคุณมากพอๆ กับที่คุณชอบพวกเขามากกว่า ไม่ใช่ความผิดของฝ่ายใดฝ่ายหนึ่งเลย กับการที่เธอไม่ชอบคุณตอบ สิ่งที่คุณพอจะทำได้ก็คือ พยายามทำให้แน่ใจว่า ครั้งต่อไปหากตกหลุมรักใครอีก คุณจะพยายามเป็นตัวเองในแบบฉบับที่ดีที่สุด นั่นเป็นวิธีที่สุด ในการจะมั่นใจได้ว่าสาวที่คุณหลงรัก จะรักคุณกลับคืนมาบ้าง มันอาจจะดูน่าหวั่นใจ แต่หากทำได้ ก็ควรพยายามบอกความรู้สึกของคุณให้เธอรู้แบบซึ่งๆ หน้า การใช้อีเมล ส่งข้อความ บอกผ่านเพื่อน หรือวิธีอ้อมค้อมอื่นใด รังแต่จะทำให้คุณดูเหมือนเด็กๆ และอาจดูเหมือนคุณไม่ได้สนใจเธอจริงๆ จังๆ หากเราไม่ดูแลร่างกายตนเอง มันเป็นการสื่อให้ผู้อื่นเข้าใจว่า คุณไม่คู่ควรกับการถูกดูแลหรือได้รับความรักใคร่ชอบพอ คุณเป็นคนที่ยอดเยี่ยมและก็ควรจะดูแลตนเองให้คู่ควรกับคำนั้นหน่อย เคารพตัวเองและดูแลร่างกายตนเองให้ดี อาบน้ำสม่ำเสมอ สวมเสื้อผ้าสะอาดๆ ที่ใส่แล้วดูดีและพอดีตัว ไม่มีใครอยากเป็นแฟนกับคนที่ไม่มีอะไรและไม่ทำอะไรเลย พยายามแสดงให้สาวๆ เห็นว่าคุณมีชีวิตที่น่าตื่นเต้นและเต็มไปด้วยเรื่องน่าสนใจทำ ลุกจากโซฟาและออกไปหาอะไรทำเสียบ้าง จะเล่นกีฬา เรียนวิชาใหม่ๆ ไปร่วมชมรมฯ หรือจะแค่ทำงานกิจกรรมในโรงเรียนก็ดี อะไรก็ได้ที่ทำให้คุณมีความสุข คุณคงอยากให้สาวๆ ที่มีโอกาสได้มารู้จักกับคุณ หรือได้ยินเรื่องราวเกี่ยวกับคุณ ได้รับรู้แต่เรื่องดีๆ ของคุณ จงปรับปรุงนิสัยตนเอง หากคุณเป็นคนประเภทสนใจแต่ตนเอง พยายามใจดีต่อคนรอบข้าง และอาจจะไปร่วมชมรมจิตอาสาต่างๆ ก็ดี กิจกรรมดีๆ เหล่านี้ จะช่วยคัดกรองผู้หญิงดีๆ เข้ามาในชีวิตคุณ หากคุณไม่มีเรื่องดีอื่นๆ ในชีวิต อย่างน้อยการมีทักษะหรือพรสวรรค์เท่ห์ๆ ติดตัวเอาไว้ ก็อาจทำให้คุณจีบสาวติดบ้าง หากคุณยังไม่เก่งอะไรสักอย่าง ก็ใช้โอกาสนี้ในการฝึกสักอย่างสิ นอกจากจะทำให้คุณมีโอกาสจีบสาวติดแล้ว ยังเป็นประโยชน์ไปตลอดชีวิตด้วย เรื่องนี้อาจทำให้คุณต้องรู้จักเธอมากขึ้นสักนิด หรือไม่ก็อาศัยความช่วยเหลือจากเพื่อนของเธอก่อน แต่หากเธอกำลังไล่ตามหนุ่มๆ คนอื่นอยู่ละก็ เธอก็ย่อมจะไม่สนใจเวลาที่คุณไปเผยความในใจ คุณอาจจะลองดูหน่อยก็ได้ ขอแค่เตรียมใจอกหักไว้บ้างก็พอ ทำตัวเป็นเพื่อนกับสาวๆ ด้วยการหาทางแทรกซึมเข้าไปในวงสังคมของเธอ เข้าร่วมกลุ่มที่เธอเป็นสมาชิก สังสรรค์และขลุกตัวอยู่ตามงานปาร์ตี้ที่คุณรู้ว่า เธอชอบไป พยายามให้เธอเห็นหน้าบ่อยๆ และคอยหาโอกาสพูดคุยกับเธอให้มากขึ้น เดี๋ยวเธอก็จะกลายมาเป็นเพื่อนคุณโดยไม่รู้ตัว รู้ว่าเธอชอบหรือไม่ชอบอะไร รวมถึงนิสัยส่วนตัวและสัตว์ที่เธอเกลียดด้วย เรื่องเหล่านี้จะปูทางให้คุณประสบความสำเร็จ เพราะสาวๆ ไม่ชอบผู้ชายที่สนใจแต่รูปลักษณ์อันน่ารักของพวกเธอ พวกเธอต้องการใครบางคนที่ "เข้าถึง" พวกเธอจริงๆ คุณควรลองคุยเรื่องศาสนา การเมือง พื้นเพของเธอ และครอบครัวของเธอ รวมถึงเรื่องสำคัญอื่นๆ เรื่องไร้สาระก็คุยได้นะ คุณควรปล่อยให้เธอได้เรียนรู้คุณไปด้วย เปิดบทสนทนาอย่างเป็นมิตร ปล่อยให้เธอพูดไปก่อน และค่อยแทรกเรื่องราวของคุณบ้างแต่พองาม ให้การสนับสนุนเธอ ในการทำสิ่งที่ตัวเองชอบ หาข้อมูลเกี่ยวกับกิจกรรมดังกล่าว หรือคุณอาจจะทำกิจกรรมนั้นและสนุกไปกับมันก็ได้ แม้ว่าคุณอาจจะไม่อยากทำหรือทำไม่ได้ ก็ควรจะไปดูเธอทำกิจกรรมเหล่านั้น และเธอย่อมจะมองว่าคุณเห็นคุณค่าของกิจกรรมที่ทำให้เธอมีความสุข ในทางกลับกัน คุณควรให้เธอเข้ามาสัมผัสกิจกรรมโปรดในแบบของคุณด้วย ความปรารถนาอันแรงกล้าสามารถส่งถึงกันและมียังมีมนต์เสน่ห์ด้วย จงทำตัวเองให้เป็นเพื่อนที่ดี ด้วยการพร้อมไปอยู่เคียงข้างเธอเสมอเมื่อเธอประสบปัญหา ช่วยเธอแก้ไขให้มากเท่าที่จะทำได้ หรืออย่างน้อยก็ทำให้เธอหัวเราะก็ยังดี พยายามเสริมสร้างความสนุกสนานให้เธอด้วยการมองหาสิ่งใหม่ๆ ทำร่วมกันอยู่เสมอ อย่าไปกลัวว่าเธอจะเห็นคุณเป็นเพื่อนแบบถาวร เธอจะต้องหวั่นไหวต่อความรู้สึกของคุณบ้างล่ะ
เสริมสร้างความสัมพันธ์อันวางใจได้ระหว่างกัน. ใช้เวลาสองต่อสองอย่างมีคุณภาพ. ทำให้เธอรู้ว่า เธอน่าทึ่งเพียงใด. เว้นที่ว่างให้เธอบ้าง. เรียนรู้วิธีชวนเธอเที่ยว. เรียนรู้วิธีวางมาดอย่างมั่นใจ. เรียนรู้วิธีการสนทนาให้ดีขึ้น. โยนหินถามทางด้วยการเอ่ยชม ผสมความใจดี. คุยกับเธอเป็นการส่วนตัว. ให้เธอรู้คร่าวๆ ว่า คุณซึ้งใจในมิตรภาพ. สูดลมหายใจลึกๆ ก่อนจะบอกเธอไปว่า คุณรู้สึกอย่างไร. บอกเธอว่า เธอไม่จำเป็นต้องรีบตัดสินใจ หากเธอต้องการเวลาคิด. ชวนเธอออกเดท. หลีกเลี่ยงการทำ "โรแมนติค" ให้ดราม่าจนโอเวอร์. พยายามต่อไป. บอกเธอต่อหน้า ถ้ากล้าพอ. ดูแลรูปร่างของตนเอง. ทำกิจกรรมให้หลากหลาย. พยายามช่วยเหลือผู้อื่น. เรียนรู้ทักษะเท่ห์ๆ ติดตัวไว้. จงแน่ใจก่อนว่า เธอยังโสด. ใช้เวลาสังสรรค์เป็นกลุ่ม. รู้จักเธออย่างถึงแก่น. ลองเข้าไปสัมผัสสิ่งที่เธอใฝ่ฝัน และให้เธอเข้ามาสัมผัสสิ่งที่คุณใฝ่ฝันเช่นกัน. เป็นเพื่อนที่ดี.
https://www.wikihow.com/Tell-a-Girl-You-Like-Her-Without-Getting-Rejected https://www.wikihow.com/Tell-a-Girl-You-Like-Her-Without-Getting-Rejected https://www.wikihow.com/Tell-a-Girl-You-Like-Her-Without-Getting-Rejected https://www.wikihow.com/Tell-a-Girl-You-Like-Her-Without-Getting-Rejected https://www.wikihow.com/Tell-a-Girl-You-Like-Her-Without-Getting-Rejected
Bonding Learning More Letting Her Know How you Feel Improving Yourself Being Friends